****

**PUBLIKACIJA VRTCA JOŽEFE MASLO**

**ILIRSKA BISTRICA 2024-2025**

**OTROK S SONČNICO**

nesem sončnico na rami,

zlat metulj je vzplaval nanjo,

sončnica se je nagnila,

o, da ne bi se zlomila!

Nesem sončnico na rami,

v njej so zlata, zlata zrna,

sončnica se je nagnila,

o, da ne bi se zlomila!

O, metulj razprl je krila,

sapica je vzvalovila,

sončnica se je nagnila,

o, da ne bi se zlomila!

Srečko Kosovel

**Uvodni pozdrav**

Pozdravljeni otroci, starši, stari starši, znanci, pozdravljeni vsi tisti, ki ste letos prvič prestopili prag naše ustanove.

Vrtec je za otroka nova izkušnja. S prihodom v vrtec se njegov svet razširi. Čez noč postane del skupine vrstnikov, del širše družbe, ki ga obdaja. V vrtcu sklene nova prijateljstva ter pridobiva nove spretnosti in znanja, s katerimi raste njegova samostojnost in samozavest.

V knjižici, ki je pred vami, smo za starše zbrali vse pomembne informacije o delovanju vrtca. Zapisali smo poudarke vzgojno izobraževalnega dela z otroki in opisali sodelovanje z družinami. Svetujemo, da si knjižico skrbno shranite in jo po potrebi uporabite.

Želimo, da bi se v vrtcu dobro počutili otroci, starši in zaposleni ter skupaj uresničevali vizijo vrtca: V varnem in odprtem prostoru povezovanja in ustvarjalnosti podpiramo otroško igro in bivanje v naravnem okolju. Ob tem živimo in privzgajamo pomembne vrednote: spoštovanje in skrb za ljudi in naravo, strokovnost in izobraževanje, sodelovanje, odgovornost, odprto in spoštljivo komunikacijo ter strpnost, svobodo in širokomiselnost.

Ingrid Fatur, ravnateljica

**KAZALO**

[**I.** **PODATKI O VRTCU** 2](#_Toc50369781)

[OSNOVNI PODATKI 2](#_Toc50369782)

[KAKO DO NAS? 2](#_Toc50369783)

[ORGANIZIRANOST VRTCA 2](#_Toc50369784)

[POSLOVNI ČAS VRTCA 2](#_Toc50369785)

[VRSTE PROGRAMOV 2](#_Toc50369786)

[ORGANIZACIJA IN ZDRUŽEVANJE ODDELKOV 2](#_Toc50369787)

[DAN V VRTCU 2](#_Toc50369788)

[PROSTOR IN PREHRANA 2](#_Toc50369789)

[**II.** **VZGOJNO IZOBRAŽEVALNO DELO** 2](#_Toc50369790)

[VIZIJA, VREDNOTE IN POSLANSTVO VRTCA 2](#_Toc50369791)

[KURIKULUM ZA VRTCE 2](#_Toc50369792)

[PREDNOSTNE NALOGE VRTCA 2](#_Toc50369793)

[OBOGATITVENE DEJAVNOSTI 2](#_Toc50369794)

[DODATNE DEJAVNOSTI 2](#_Toc50369795)

[SODELOVANJE Z OKOLJEM 2](#_Toc50369796)

[SVETOVALNA SLUŽBA 2](#_Toc50369797)

[**III.** **SODELOVANJE Z DRUŽINAMI** 2](#_Toc50369798)

[DEJAVNOSTI ZA DRUŽINE 2](#_Toc50369799)

[PRIHOD IN ODHOD V VRTEC 2](#_Toc50369800)

[ZDRAVJE V VRTCU 2](#_Toc50369801)

[VPIS V VRTEC 2](#_Toc50369802)

[IZPIS IZ VRTCA 2](#_Toc50369803)

[OBVESTILO VRTCU O ODLOGU ŠOLANJA 2](#_Toc50369804)

[PLAČILO VRTCA 2](#_Toc50369805)

[**IV.** **SKRB ZA VARNOST IN ČISTOČO** 2](#_Toc50369806)

1. PODATKI O VRTCU

OSNOVNI PODATKI

**Naziv vrtca: VRTEC JOŽEFE MASLO ILIRSKA BISTRICA**

Sedež vrtca: Rozmanova ulica 25d, Ilirska Bistrica, 6250

Vrtec Jožefe Maslo Ilirska Bistrica je javni vzgojno-izobraževalni zavod, ki izvaja javno veljavne programe za predšolsko vzgojo. Te sprejema pristojni republiški strokovni svet. Ustanoviteljica vrtca je Občina Ilirska Bistrica. Vrtec vključuje otroke od enajst mesecev starosti do vstopa v šolo.



S septembrom 2016 je vrtec začel delovati v novi stavbi na lokaciji Rozmanova ulica 25d. To je svetla in prostorna stavba s tremi vhodi. Za izvajanje vzgojno izobraževalnega dela je na voljo 15 igralnic, ki s toplimi barvami in prijetnimi materiali ter pohištvom iz naravnega lesa predstavljajo primerno učno okolje za otrokov razvoj. Velike steklene površine odpirajo pogled in izhod na zunanja zelena dvorišča, opremljena z otroškimi igrali. V bližnji okolici se nahajata večji otroški igrišči.

KAKO DO NAS?

**Telefonske številke:**

Tajništvo: 05 71 101 90

Računovodstvo: 05 71 101 91

Ravnateljica in pomočnica ravnateljice: 05 71 101 92

Svetovalna služba: 05 71 101 93

Logopedinja: 05 71 101 94

Mlajši oddelki: 05 71 101 95

Srednji oddelki: 05 71 101 96

Starejši oddelki: 05 71 101 97

**Fax:** 820 57 071

**E-pošta**: vrtec.ilir-bistrica@guest.arnes.si

**Spletna stran:** [www.vrtec-ilb.si](http://www.vrtec-ilb.si)

**Drugi podatki o vrtcu:**

Matična številka: 3792480000

Davčna številka: 38671492

Podračun pri UJP: SI56 0110 0600 8374 809



**ORGANIZIRANOST VRTCA**

**RavnateljicA**

Ingrid Fatur

**POMOČNICA RAVNATELJICE**

Polona Čeligoj

**STROKOVNE DELAVKE V ODDELKIH PRVEGA**

**STAROSTNEGA OBDOBJA** (od 1. do 3. leta starosti)

|  |  |
| --- | --- |
| **oddelek**  | **Strokovne delavke**  |
| **Srnice** (2 – 3 leta) | Erika Iskra Tomažič, vzgojiteljica predšolskih otrokDamijana Ličan, vzgojiteljica-pomočnica vzgojiteljice |
| **Piščančki** (2 – 3 leta) | Petra Primc, vzgojiteljica predšolskih otrokAndreja Batista, vzgojiteljica-pomočnica vzgojiteljice |
| **Lisičke** (2 - 3 leta) | Mojca Vičič, vzgojiteljica predšolskih otrokBarbara Penko, vzgojiteljica-pomočnica vzgojiteljice |
| **Račke** (1 – 2 leti) | Tjaša Volk, vzgojiteljica predšolskih otrokNives Negro, vzgojiteljica-pomočnica vzgojiteljice |
| **Polžki** (1 – 2 leti) | Anija Skrt, vzgojiteljica predšolskih otrokTereza Kresevič Ivančić, vzgojiteljica-pomočnica vzgojiteljice |
| **Slončki**(1 – 2 leti) | Vesna Rutar Grubić, vzgojiteljica predšolskih otrokTina Lavrič, vzgojiteljica-pomočnica vzgojiteljice |
| **Vsi oddelki** | Kelly Bubnič, vzgojiteljica-pomočnica vzgojiteljice Tanja Dević, vzgojiteljica-pomočnica vzgojiteljice |

**STROKOVNE DELAVKE V ODDELKIH DRUGEGA STAROSTNEGA OBDOBJA** (od 3. do 6. leta starosti)

|  |  |
| --- | --- |
| **oddelek** | **Strokovne delavke** |
| **Mravljice**(3 - 4 leta) | Špela Sojč, vzgojiteljica predšolskih otrokMaja Porta, vzgojiteljica-pomočnica vzgojiteljice  |
| **Želve**(3 - 4 leta) | Lara Grbec, vzgojiteljica predšolskih otrokMateja Možina, vzgojiteljica-pomočnica vzgojiteljice Ana Derenčin, spremljevalka za OPP |
| **Pingvini**(3 - 4 leta) | Sabina Renko, vzgojiteljica predšolskih otrokPetra Klanšček, vzgojiteljica-pomočnica vzgojiteljice  |
| **Sovice** (4 - 5 let) | Jana Mikuletič, vzgojiteljica predšolskih otrokMilojka Jaksetič Rolih, vzgojiteljica-pomočnica vzgojiteljice Ana Šalamon, spremljevalka za OPP |
| **Muce**(4 - 5 let) | Tamara Vičič, vzgojiteljica predšolskih otrokMetka Baša, vzgojiteljica-pomočnica vzgojiteljice  |
| **Krtki**(4 -5 let) | Sabina Skok, vzgojiteljica predšolskih otrokMarjanca Štemberger, vzgojiteljica-pomočnica vzgojiteljice  |
| **Levčk**i(5 - 6 let) | Cilka Gerželj, vzgojiteljica predšolskih otrokDoris Blokar, vzgojiteljica-pomočnica vzgojiteljice Urška Samsa, spremljevalka za OPP |
| **Ovčke**(5 - 6 let) | Andreja Štemberger Turković, vzgojiteljica predšolskih otrokAna Lavrenčič, vzgojiteljica-pomočnica vzgojiteljiceMartina Sakelšek Čekada, spremljevalka za OPP |
| **Veverice**(5 - 6 let) | Mateja Šepec, vzgojiteljica predšolskih otrokAna Benedetič, vzgojiteljica-pomočnica vzgojiteljice |

**SVETOVALNA SLUŽBA**

Anja Bembič, pedagoginja, svetovalna delavka

Nina Škrab, specialna pedagoginja, vzgojiteljica za zgodnjo obravnavo

Timea Jenko, pedagoginja, vzgojiteljica za zgodnjo obravnavo

Maja Hrvatin Gorjanc, logopedinja, zunanja sodelavka

**ADMINISTRATIVNO OSEBJE**

Sanja Kandare, računovodkinja

Tina Ujčič, tajnica VIZ

**TEHNIČNO OSEBJE**

Stojan Spetič, hišnik

Dani Pugelj, vzdrževalec računalniške opreme

Jasmina Hrenovec, perica

Meri Seles Stevanović, čistilka

Mojca Volk, čistilka

Radojka Močnik, čistilka

Edita Jodanović, čistilka

**Svet vrtca** je najvišji organ zavoda. Sestavlja ga pet predstavnikov zaposlenih: Petra Klanšček, Milojka Jaksetič Rolih, Sabina Renko, Mojca Vičič in Jasmina Hrenovec, trije predstavniki občine ustanoviteljice: Zdenka Tomažič, Jernej Boštjančič in Petra Grlj ter trije predstavniki staršev: Luka Smajla, Ingrid Poles in Tiln Muha. Svet vrtca vodi predsednica Petra Klanšček.

**Svet staršev** sestavlja po en predstavnik staršev iz vsakega oddelka. Vodi ga predsednik, ki ga predstavniki staršev izvolijo med seboj.

Strokovni organi vrtca so **vzgojiteljski zbor**, ki ga vodi ravnateljica in **strokovni aktivi**, ki jih v letošnjem letu vodijo vzgojiteljice Tjaša Volk, Mojca Vičič, Špela Sojč, Sabina Skok in Cilka Gerželj.

POSLOVNI ČAS VRTCA

Vrtec posluje vsak delavnik enajst ur in pol. Svoja vrata odpre zjutraj ob 5.30**.** in jih zapre popoldne ob 17. uri v oddelkih prvega starostnega obdobja (vhod vzhod).

Starši spoštujejo poslovni čas vrtca. Za otroka ni priporočljivo, da ostaja v vrtcu več kot 9 ur dnevno.

Če je otrok prisoten v vrtcu več kot 9 ur ali po poslovnem času vrtca, starši doplačajo prisotnost otroka za vsako začeto uro v višini 5 eur, razen v primeru opravičljivih razlogov, o katerih odloča vrtec.

**VRSTE PROGRAMOV**

**CELODNEVNI PROGRAM**

Celodnevni program traja od 6 do 9 ur dnevno. Obsega vzgojo in izobraževanje, varstvo in prehrano otrok (zajtrk, sadna malica, kosilo, popoldanska malica). Primeren je za otroke od enajstega meseca starosti do vstopa v šolo. Organiziran je v poslovnem času vrtca.

ORGANIZACIJA IN ZDRUŽEVANJE ODDELKOV

Ob začetku novega šolskega leta vrtec oblikuje oddelke, s ciljem optimalne vključenosti otrok v vrtec. Istočasno lahko vrtec organizacijsko spremeni sestavo obstoječih oddelkov in starše obvesti o spremembi.

V času praznikov in poletnih dopustov v vrtec prihaja manj otrok kot navadno. Takrat vrtec združuje otroke iz različnih oddelkov. Zaradi racionalne nabave živil in organizacije dela, vrtec starše povpraša o prisotnosti otrok v vrtcu.

Do sprememb pri organizaciji lahko pride tudi zaradi nepredvidenih situacij.

DAN V VRTCU

|  |  |
| --- | --- |
| **PRVO STAR. OBDOBJE** | **DRUGO STAR. OBDOBJE** |
| 5.30. do 8.30 prihod otrok v vrtec, igra |
| 8.30 zajtrk |
| 9.00 dejavnosti v oddelku |
| 10.00 sadna malica | 10.30 sadna malica |
| 10.15 dejavnosti zunaj | 10.45 dejavnosti zunaj |
| 11.00 kosilo | 12.00 kosilo |
| 12.00 počitek | 13.00 počitek, mirne dejavnosti |
| 14.00 -17.00 popoldanska malica, igra, odhod domov |

PROSTOR IN PREHRANA

**PROSTOR**

Vzgojno izobraževalno delo poteka v igralnicah, gibalne dejavnosti in prireditve pa v večnamenskih prostorih. Po slikanice se otroci odpravijo v skupno knjižnico, za umiritev pa obiščejo senzorno sobo. Vse prostore vrtca otroci uporabljajo v spremstvu strokovnih delavk.

Ograjena dvorišča z igrali omogočajo krajše gibalne sprostitve. Otroški igrišči v neposredni bližini vrtca nudita otrokom več možnosti za spontano igro in gibanje na prostem. Na sprehodih, izletih in obiskih različnih ustanov otroci in vzgojiteljice raziskujejo mesto in njegovo okolico.

**PREHRANA**

Majhni otroci potrebujejo veliko energije za rast in razvoj, vendar ne morejo pojesti velikih količin hrane naenkrat. Zato jim v vrtcu ponudimo dva kakovostna glavna obroka, vmes pa še zdrave malice iz svežega sadja in mlečnih izdelkov. Obroki so sestavljeni iz vseh skupin živil, skladno s Smernicami zdravega prehranjevanja v vzgojno izobraževalnih ustanovah. Otroke navajamo na različne okuse in vonje hrane ter na pitje zadostne količine tekočine.

Vse obroke pripravlja kuhinja Osnovne šole Antona Žnideršiča, s katero je vrtec povezan s hodnikom. Zaradi pravočasnega naročanja kosil v šolo, prosimo starše, da pripeljejo otroke v vrtec vsako jutro najkasneje do 8.30.

Otroci, ki občasno odidejo domov po kosilu, ob odhodu domov prejmejo popoldansko malico, če starši zjutraj o tem obvestijo strokovno delavko v oddelku.

**PRINAŠANJE HRANE V VRTEC**

Brošura Nacionalnega inštituta za javno zdravje staršem odsvetuje prinašanje hrane v vrtec, tako ob praznovanju otrokovega rojstnega dne kot sicer. Prinašanje hrane predstavlja tveganje za zdravje (možnost alergije, zastrupitve), neuravnoteženost obrokov in lahko ustvari socialne razlike med otroki. Z uživanjem dodatnega obroka se lahko spodbuja neješčnost in izbirčnost otrok ter poruši ustrezen ritem prehranjevanja. V vrtcu se pridružujemo zapisanemu, zato starše pozivamo, da ne prinašajo hrane v oddelke.

1. VZGOJNO IZOBRAŽEVALNO DELO

VIZIJA, VREDNOTE IN POSLANSTVO VRTCA

**VIZIJA**

V varnem in odprtem prostoru povezovanja in ustvarjalnosti podpiramo otroško igro in bivanje v naravnem okolju.

**VREDNOTE**

Živimo in privzgajamo pomembne vrednote: spoštovanje in skrb za ljudi in naravo, izobraževanje, sodelovanje, odgovornost, odprto in spoštljivo komunikacijo ter strpnost, svobodo in širokomiselnost.

**POSLANSTVO**

S kakovostnim vzgojno izobraževalnim delom ustvarjamo spodbudno okolje za otrokovo dobro počutje in razvoj v zgodnjih letih.

Skrbimo za kvaliteto bivanja v vrtcu (zdrava hrana, gibanje, bivalni pogoji), stalno izobraževanje zaposlenih, sodelovalne odnose v kolektivu, podporo staršem pri celoviti skrbi za otroka ter vključenost in prepoznavnost v lokalnem in širšem okolju.

KURIKULUM ZA VRTCE

Strokovno podlago naših dejavnosti predstavlja Kurikulum za vrtce, nacionalni dokument za področje predšolske vzgoje. Obsega šest področij dejavnosti: gibanje, jezik, umetnost, matematiko, družbo in naravo, ki se med seboj in skozi leto uravnoteženo prepletajo.

Dejavnosti so pripravljene tako, da ima znotraj njih vsak otrok možnost aktivnega sodelovanja glede na lastne interese, potrebe in sposobnosti. Spoštujemo otrokovo zasebnost in spodbujamo možnost izbire, skladno s pedagoškimi načeli in cilji predšolskega kurikuluma.

PREDNOSTNE NALOGE VRTCA

* Mreženje vrtcev za kakovost : krepitev zdrave samopodobe in govornih zmožnosti

**CELOLETNI PROJEKTI VRTCA ALI ODDELKOV**

* Gozdni vrtec
* Otroške sledi po mestu
* Risba za prijatelja, sodelovanje s pediatričnim oddelkom Splošne bolnice Izola
* Gibalno športni program Mali sonček
* Bralni projekt Pravljična torbica
* Zajček Maksi in Bralna čajanka, sodelovanje s Knjižnico Makse Samsa
* Zdravje v vrtcu
* Z igro do prvih turističnih korakov
* Tačke pomagačke
* Korak k sončku
* Pomahajmo po Sloveniji
* Iz vrtca v šolo, sodelovanje z OŠ Antona Žnideršiča
* Teden otroka

OBOGATITVENE DEJAVNOSTI

* Praznovanja pomembnih dni v letu
* Pevski zbor (5-6 letni otroci)
* Pravljično glasbene urice (4-5 letni otroci)
* Ljudske igre in plesi (5-6 letni otroci)
* Gibalne urice (4-5 letni otroci)
* Pripovedke gozdnega škrata (4-6 letni otroci)
* Otroška gledališka skupina (4 – 6 letni otroci)
* Tradicionalni slovenski zajtrk
* Kolesarčki, program prometne varnosti
* Slovenščina za tujejezične otroke ( 5 – 6 letni otroci)
* gledališko lutkovna skupina
* Pohod z lučkami – decembrski dogodek za družine

Obogatitvene dejavnosti predstavljajo razširjen program vrtca in so za otroke brezplačne.

DODATNE DEJAVNOSTI

* Predstave v vrtcu (lutkovne, glasbene,…)
* Ekskurzija (5-6 letni otroci)
* Izlet v bazen ( 5 – 6 letni otroci)
* Izlet v gozd (4 – 5 letni otroci)
* Izlet (3 – 4 letni otroci)
* Zdravstvena in zobozdravstvena preventiva (2 - 6 letni otroci)
* Sprostitvene urice
* Izleti posameznih oddelkov
* Dodatne dejavnosti posameznih oddelkov

Dodatne dejavnosti se izvajajo ob zadostnem številu prijav v soglasju s starši. Vključevanje otrok vanje financirajo starši.

SODELOVANJE Z OKOLJEM

Pri izvedbi različnih dejavnosti za otroke se povezujemo s sosednjimi vrtci, osnovnimi šolami, glasbeno šolo, Knjižnico Makse Samsa, Območno organizacijo Rdečega križa, Domom starejših občanov, Varstveno delovnim centrom, s policijo, gasilci in različnimi društvi.

Po potrebi sodelujemo z različnimi svetovalnimi ustanovami, Zdravstvenim domom Ilirska Bistrica, Center za zgodnjo obravnavo Postojna, Centrom za komunikacijo, sluh in govor Portorož, Centrom za socialno delo, Zavodom za zdravstveno varstvo, Nacionalnim inštitutom za javno zdravje in drugimi.

Strokovno se potrjujemo z razstavami otroških izdelkov, prispevki v lokalnih medijih in v strokovnih revijah ter z udeležbo na strokovnih posvetih s področja predšolske vzgoje.

Sodelujemo s srednješolskimi in visokošolskimi ustanovami, ki izobražujejo vzgojitelje predšolskih otrok. V vrtcu so redno prisotni dijaki in študenti, ki opravljajo pedagoško prakso na področju vzgoje in izobraževanja.

Včlanjeni smo v Skupnost vrtcev Slovenije. Redno strokovno sodelujemo z Zavodom RS za šolstvo in znotraj njega s Šolo za ravnatelje.

SVETOVALNA SLUŽBA

V vrtcu je zaposlena **pedagoginja-svetovalna delavka**, ki skupaj s strokovnimi delavkami opazuje in spremlja razvoj vseh otrok. S starši se pogovarja o otrokovih razvojnih in vzgojnih težavah ter čustvenih stiskah.

Sodeluje pri uvajanju in spremljanju pedagoških novosti v oddelke. Organizira in izvaja dejavnosti za otroke ter izobraževanja za starše in strokovne delavke.

Spremlja otroke s posebnimi potrebami, vodi različne strokovne skupine, komunicira s starši in se povezuje z zunanjimi strokovnjaki.

V vrtcu je zaposlenatudi **specialna in rehabilitacijska pedagoginja-vzgojiteljica za zgodnjo obravnavo**,ki izvaja ure dodatne strokovne pomoči (DSP) tistim otrokom, ki jim je to po Zapisniku Centra za zgodnjo obravnavo dodeljeno.

Dva dni na teden je v vrtcu prisotna **pedagoginja-vzgojiteljica za zgodnjo obravnavo**, ki spremlja razvoj vseh otrok, svetuje staršem in strokovnim delavcem. Ob soglasju staršev nudi individualno pomoč posameznim otrokom.

Vsak teden prihaja v vrtec **logopedinja,** zaposlena v Centru za komunikacijo, sluh in govor Portorož. Pomaga otrokom z govorno-jezikovnimi težavami. Svetuje staršem in strokovnim delavkam.

1. SODELOVANJE Z DRUŽINAMI

Za otrokov razvoj v predšolskem obdobju skrbijo tako starši kot vrtec. Pomembno je, da je naše vzgojno delovanje čim bolj enotno in dopolnjujoče. Pogoj za to je medsebojno zaupanje, spoštovanje in posvetovanje staršev in strokovnih delavk.

O opaženih razvojnih in drugih težavah otroka se vzgojiteljica pogovori z otrokovimi starši. Večkrat na pogovorih sodeluje svetovalna delavka.

V vrtcu spoštujemo družino in strogo varujemo njeno zasebnost. Delujemo v smeri zaščite otrokovih pravic in osebnosti, s poudarkom na varstvu osebnih podatkov.

Upoštevamo želje in pobude staršev, če so v skladu s pedagoško etiko in načeli predšolske vzgoje. Enako pričakujemo, da starši spoštujejo delo, organizacijo in osebje vrtca. Lahko sodelujejo pri načrtovanju življenja in dela v vrtcu in v oddelku. Pri tem upoštevajo meje svojega soodločanja in ne posegajo v strokovno avtonomijo vrtca.

DEJAVNOSTI ZA DRUŽINE

* Srečanja za starše novo vpisanih otrok (junij, avgust)
* Popoldanska govorilna ura enkrat mesečno
* Uvodni roditeljski sestanek (september)
* Predavanje s področja vzgoje in razvoja otrok
* Različna srečanja s starši posameznega oddelka
* Sodelovanje predstavnikov staršev v svetu staršev in svetu zavoda
* Decembrski družinski pohod z lučkami

PRIHOD IN ODHOD V VRTEC

Starši pripeljejo otroka v vrtec vsak dan najpozneje do 8.30., ko se začne zajtrk. V vrtec vstopijo na strani, kjer se nahaja otrokova igralnica.

Do 8.30. vzgojiteljicam telefonsko sporočijo večdnevno odsotnost otroka ali odsotnost zaradi nalezljivih bolezni.

Enodnevnih odsotnosti staršem ni potrebno sporočati.

Otroci morajo imeti na poti do vrtca spremstvo. Spremljevalci so lahko odrasle osebe ali otroci stari od 10 do 14 let, če to s pisno izjavo dovolijo starši.

Če bo otroka v vrtec in domov redno ali občasno spremljala odrasla ali mlajša oseba, ki ni otrokova mati ali oče, starši izpolnijo **Izjavo staršev** o otrokovih spremljevalcih, ki jo dobijo pri vzgojiteljici. Na isti obrazec zapišejo tudi podatke o osebah, ki so, v času bivanja otroka v vrtcu, poleg staršev, dosegljive za nujna sporočila.

Ob prihodu in odhodu otroka v vrtec in iz njega so starši dolžni **osebno** **oddati in prevzeti otroka** pri vzgojiteljici oziroma vzgojiteljici-pomočnici vzgojiteljice. **Pred oddajo in po prevzemu otroka, so zanj odgovorni starši.**

V vrtcu so otroci vključeni **v 9-urni celodnevni program**, kar opredeljuje Zakon o vrtcih. Starši otrok, ki bivajo v vrtcu **nad 9 ur dnevno**, oddajo vlogo, za občasno bivanje nad 9 ur iz utemeljenih razlogov.

**Parkirna mesta** za starše se nahajajo ob pločniku okoli vrtca. Prepovedano je parkiranje med vrtcem in šolsko kuhinjo ter na prostoru poleg smetnjakov, saj je ta prostor namenjen izključno dostavi živil, intervencijskim vozilom in parkiranju vozil, ki prevažajo invalidne osebe.

ZDRAVJE V VRTCU

Starši ob vpisu otroka v vrtec in ob prvem razgovoru z vzgojiteljico opozorijo na morebitne **posebnosti otrokovega zdravstvenega statusa.** Vrtcu posredujejo obstoječa pisna zdravniška navodila, ki se jih v vrtcu držimo.

Starši so dolžni v vrtec voditi zdravega otroka. Bolan otrok se bolje počuti in hitreje pozdravi v domačem okolju. Hkrati se prepreči prenos nalezljive bolezni na druge otroke v vrtcu.

Če je otrok odsoten zaradi nalezljive bolezni, starši o tem obvestijo vrtec.

Ob otrokovem obisku pediatra starši preverijo, koliko dni naj bo bolan otrok v domači negi in kdaj naj ponovno obišče vrtec.

Po priporočilih Nacionalnega inštituta za javno zdravje v vrtec ne sodi otrok, ki je v zadnjih 48 urah bruhal, imel povišano telesno temperaturo, imel drisko, izpuščaj z ali brez vročine. Otrok, ki je imel uši, sme ponovno v vrtec takoj, ko je uspešno opravljeno razuševanje.

Otroka, ki ob prihodu v vrtec kaže znake bolezenskega stanja: vročina, driska (dva ali večkrat dnevno tekoče blato), bruhanje, gnojni izcedek iz noska s kihanjem in kašljanjem, gnojno vnetje oči, izpuščaj in drugo, strokovna delavka ne sprejme v oddelek.

Če med bivanjem otroka v vrtcu nastopijo bolezenski znaki, strokovna delavka starše o tem takoj obvesti. Starši so dolžni priti po otroka čim prej.

V primeru naglega poslabšanja zdravstvenega stanja otroka oziroma potrebe po nujni zdravniški pomoči, starši pooblaščajo osebje vrtca, da odpelje otroka k zdravniku ali obvesti službo nujne medicinske pomoči.

Pri skrbi za zdravstveno-higiensko stanje otrok se povezujemo z Zdravstvenim domom Ilirska Bistrica ter drugimi zdravstvenimi ustanovami.

VPIS V VRTEC

Za vsako šolsko leto, ki se začne s prvim septembrom, je vpis otrok v mesecu **marcu.** Vrtec, na podlagi vpisa in v sodelovanju z ustanoviteljico, Občino Ilirska Bistrica, načrtuje število in vrsto oddelkov za naslednje šolsko leto. Oddelki so, glede na strukturo vpisa in predhodno vključene otroke, starostno homogeni, starostno heterogeni ali kombinirani.

Starši lahko vpišejo otroka v vrtec tudi med šolskim letom. Otrok je med letom vključen v oddelek, če vrtec razpolaga s prostimi mesti.

Ob vpisu otroka v vrtec starši izpolnijo obrazec **Vpisni list za sprejem otroka v vrtec.** Starši in vrtec podpišejo **Pogodbo o določitvi medsebojnih pravic in obveznosti staršev in vrtca.**

Pred prihodom v vrtec mora otrok opraviti **zdravniški pregled.** Potrdilo o zdravstvenem stanju otroka, ki ga dobijo od zdravnika-pediatra, starši na prvi dan prihoda oddajo otrokovi vzgojiteljici. Na potrdilu pediater navede ali je bil otrok cepljen proti ošpicam, mumpsu in rdečkam ali ne in se lahko vključi v vrtec ali ne. Zakon o spremembah in dopolnitvah Zakona o nalezljivih boleznih namreč navaja, da se vključitev necepljenega otroka v vrtec zavrne, če iz potrdila pediatra o zdravstvenem stanju otroka izhaja, da ta ni bil cepljen proti ošpicam, mumpsu in rdečkam, pa za to ne obstajajo zdravstveni razlogi za opustitev cepljenja.

Vpisa v vrtec ni potrebno vsako leto obnavljati, otrok je v vrtec vpisan do pisnega izpisa.

IZPIS IZ VRTCA

Izpis otroka iz vrtca je mogoč kadarkoli v šolskem letu. Izpis otroka starši pisno sporočijo najmanj 8 dni pred načrtovanim datumom izpisa na obrazcu **Izpisni list otroka iz vrtca,** ki ga predložijo vzgojiteljici ali v tajništvo vrtca.

OBVESTILO VRTCU O ODLOGU ŠOLANJA

Starši, ki so v dvomu glede otrokove pripravljenosti za vstop v osnovno šolo, se že v jesenskih mesecih na govorilni uri pogovorijo z otrokovo vzgojiteljico.

Če v dogovoru z osnovno šolo načrtujejo odlog šolanja za svojega otroka, predlog o odlogu čim prej, najkasneje pa do konca februarja, posredujejo vrtcu. Vrtec to informacijo potrebuje zaradi zagotavljanja prostega mesta za otroka v naslednjem šolskem letu.

PLAČILO VRTCA

Osnova za plačilo vrtca je cena programa, v katerega je otrok vključen. Cene programov sprejme občina ustanoviteljica in so staršem dostopne na oglasnih deskah v garderobah vrtca in na spletni strani vrtca.

Starši lahko, s pomočjo obrazca **Vloga za uveljavljanje pravic iz javnih sredstev**,uveljavljajo znižano plačilo vrtca. Prvo vlogo za novo vpisane otroke oddajo starši na pristojni Center za socialno delo, v mesecu pred vključitvijo otroka v vrtec. Vlogo ponovno oddajo v mesecu pred potekom pravice.

Center za socialno delo staršem izda odločbo, s katero je določena višina plačila vrtca (odstotek cene programa vrtca).

Vrtec, na podlagi odločbe Centra za socialno delo in veljavne cene programa, staršem mesečno izstavi račun-oskrbnino. Staršem, ki ne uveljavljajo znižanega plačila vrtca, vrtec izstavi račun v višini najvišjega dohodkovnega razreda (77 odstotkov od cene programa).

Starši, ki imajo v vrtec hkrati vključena dva otroka so oproščeni plačila vrtca za drugega otroka. Prav tako so oproščeni plačila vrtca starši za tretjega in vsakega nadaljnjega otroka iz iste družine, ne glede na to, ali so starejši sorojenci še v vrtcu.

Cene programov predšolske vzgoje v Občini Ilirska Bistrica so natančneje določene v **Sklepu o določitvi cen programov predšolske vzgoje v vrtcih Občine Ilirska Bistrica** (sklep št. 602-6/2023-26 z dne 5. 10. 2023). V njem so zapisane tudi dodatne ugodnosti, ki jih omogoča občina.

Staršem otrok, za katere je Občina Ilirska Bistrica po veljavnih predpisih dolžna kriti del cene programa in imajo otroka vključenega v javne vrtce in vrtec s koncesijo, se dodatno zniža plačilo tako, da starši plačajo za 1. starostno obdobje in kombinirani oddelek 15% nižjo ceno programa njim določenega dohodkovnega razreda, za 2. starostno obdobje pa 10% nižjo ceno programa.

Staršem se pri plačilu oskrbnine, v primeru odsotnosti otroka iz vrtca, plačilo zniža za stroške prehrane od vključno drugega dne neprekinjene odsotnosti otroka.

Starši otrok, za katere je Občina Ilirska Bistrica po veljavnih predpisih dolžna kriti del cene programa in imajo otroka vključenega v javne vrtce in vrtec s koncesijo, ob predložitvi dokazil o reševanju osnovnega stanovanjskega problema plačajo za en dohodkovni razred nižjo ceno od njim določene. Podrobneje to ugodnost ureja 4. člen navedenega sklepa.

Če je otrok zaradi bolezni odsoten nad 30 dni (prvi in zadnji upoštevani dan odsotnosti je delovni dan) lahko starši uveljavljajo rezervacijo zaradi bolezni. Starši lahko uveljavljajo rezervacijo zaradi bolezni za največ 180 koledarskih dni v šolskem letu. Za uveljavitev rezervacije zaradi bolezni morajo starši predložiti vrtcu pisno **Vlogo za koriščenje zdravstvene rezervacije** in ustrezna zdravniška potrdila najkasneje v roku 5 dni po zaključku odsotnosti. Za čas odsotnosti otroka zaradi bolezni vrtec obračuna oskrbnino tako, da znaša plačilo staršev za prve tri mesece (od 31. do 90.koledarskega dne) 70% njim določenega plačila za program vrtca, v katerega je bil otrok vključen pred odsotnostjo, za naslednje tri mesece (od 91. do 180. koledarskega dne) pa 50 % njim določenega plačila za program vrtca.

Za rezervacijo zaradi počitniške odsotnost otroka v času poletnih dopustov v obdobju od 1. julija do 31. avgusta, plačajo starši 80% njim določenega dohodkovnega razreda. Odsotnost otroka mora trajati od vključno 31 koledarskih dni do vključno 62 koledarskih dni. O odsotnosti otrok so starši dolžni obvestiti vrtec vsaj 15 dni pred pričetkom otrokove odsotnosti z obrazcem **Napoved odsotnosti otroka v času poletnih dopustov.** Takšna odsotnost ne pomeni izpisa otroka iz vrtca, govorimo o napovedani odsotnosti v času poletnih dopustov.

1. SKRB ZA VARNOST IN ČISTOČO

Otroci in zaposleni vsak dan skrbimo za varnost in čistočo v vrtcu in njegovi okolici. Želimo si, da nam pri tem pomagajo tudi starši s pravilnim in varnim parkiranjem, s skrbnim zapiranjem vhodnih vrat in z vzdrževanjem čistoče zunanjih površin.

**Pravilnik o varnosti otrok**

Zagotavljanje varnosti otrok je podlaga vseh naših dejavnosti v vrtcu in izven njega. Sprejeli smo Pravilnik o varnosti otrok, ki določa postopke, ukrepe in načine ravnanj, s katerimi se zagotavlja varnost zdravja in življenja otrok v času bivanja v vrtcu.

Pravilnik določa:

* delavce vrtca, ki so zadolženi za varnost otrok,
* ukrepe pri sprejemu otrok v vrtec,
* ukrepe pri dnevnem prihajanju in odhajanju iz vrtca
* ukrepe za varnost otrok v igralnici
* ukrepe za varnost na igrišču oziroma izven vrtca
* higiensko zdravstvene ukrepe
* postopke in načine ravnanja v primeru bolezenskih znakov oziroma poškodbe otroka
* načine ravnanja v drugih zahtevnih situacijah
* načine ravnanja, če starši po zaključku poslovnega časa vrtca ne pridejo po otroka
* načine ravnanja, če pridejo starši po otroka v stanju, v katerem jim otroka ne moremo zaupati
* dolžnosti staršev pri zagotavljanju varnosti otrok.

Pravilnik je staršem dostopen na oglasnih deskah v garderobah vrtca.

**Zakon o preprečevanju nasilja v družinah**

V letu 2008 je začel veljati Zakon o preprečevanju nasilja v družinah (Uradni list RS, št. 16/2008). Nasilje v družini je opredeljeno kot vsaka uporaba fizičnega, spolnega, psihičnega in ekonomskega nasilja enega družinskega člana proti drugemu, oziroma zanemarjanje družinskega člana. Otrok je žrtev nasilja tudi, če je prisoten pri izvajanju nasilja nad drugim družinskim članom ali živi v okolju, kjer se nasilje izvaja. V skladu z zakonom, smo strokovni delavci v zdravstvu ter vzgojno-varstvenih in vzgojno-izobraževalnih zavodih dolžni takoj obvestiti center za socialno delo, policijo ali državno tožilstvo, kadar sumimo, da je otrok žrtev nasilja.

|  |
| --- |
| Izdal: Vrtec Jožefe Maslo Ilirska Bistrica Za izdajatelja Ingrid Fatur, ravnateljicaNaslovnica: otroci iz vrtcaTisk: Grafična delavnica BorNaklada: 350 izvodovDatum: september 2024 |